Acatistul Sfântului Onufrie cel mare 
(12 iunie) 


Sfinţii cuvioşi Onufrie cel mare şi Petru Athonitul (12 iunie): 


https://www.academia.edu/43333210/Sfin % C5 % A3ii_cuvio S C59%9Fi_Onutfrie_cel_ma 
re _%C5%9Fi Petru Atonitul 12 iunie 


Povestea Sfântului Onufrie: 


https://www.academia.edu/43333118/Povestea_Sf9% C3% A?2ntului_Onufrie 


https://archive.org/details/Poveste 
https://www2.slideshare.net/steaemy 1/poveste-249643054 


5 e 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Celui care din fragedă pruncie a iubit pe Hristos şi I-a slujit cu credinţă, să-i adu- 
cem laude şi cântări duhovniceşti că acesta biruind pe vrăjmaşi s-a suit la 
Hristos, cel ce i-a dăruit dar dumnezeiesc spre a dobândi darul cel veşnic şi să-l 
slăvim cân-tându-i: Bucură-te, părinte Onufrie de Dumnezeu înţelepţite! 


Icosul 1 

Văzând darul lui Dumnezeu care era cu tine din pântecele maicii tale şi minunile 
care s-au săvârşit cu tine în pruncie, nu putem să nu te lăudăm astfel: 
Bucură-te, cel ce te-ai născut din rugăciunile părinților tăi; 

Bucură-te, că încă fiind în faşă ai fost dăruit de părinţii tăi la mănăstire; 
Bucură-te, cel ce ai fost hrănit de căprioară până la vârsta de trei ani; 
Bucură-te, că te-ai arătat milostiv încă din fragedă pruncie; 

Bucură-te, cel ce ai fost hrănit de Hristos care se afla în sfânta icoană; 
Bucură-te, cel ce ai primit dar de la Dumnezeu; 

Bucură-te, că te-ai arătat făcător de minuni fiind încă prunc; 

Bucură-te, lumină dăruită mănăstirii de Luminătorul celor din întuneric; 
Bucură-te, luceafăr aducător de bucurii; 

Bucură-te, minune dumnezeiască; 

Bucură-te, stea de lumină purtătoare; 

Bucură-te, iubitorule de cele sfinte, 

Bucură-te, părinte Onufrie de Dumnezeu înţelepţite! 


Condacul al 2-lea 

Fiind încă tânăr la vârstă şi nevinovat, te-ai arătat mai mare în virtutea nerăutăţii, 
deoarece Însuşi Hristos cu mâinile Sale te-a hrănit când I-ai cerut, iar cre- 
dincioşii stau înaintea icoanei tale cântând lui Dumnezeu: Aliluia! 


Icosul al 2-lea 

Plin de milostivire te-ai arătat căci pâinea pe care o primeai pentru tine o dădeai 
lui Hristos lipsindu-te pe tine de hrană, iar noi, văzând unele ca acestea te 
lăudăm zicând: 

Bucură-te, că Cel pe care tu L-ai hrănit de multe ori, pâine ţi-a dat când I-ai ce- 
rut; 

Bucură-te, că din acea pâine s-au hrănit şi ceilalți monahi; 

Bucură-te, că ei au fost cuprinşi de uimire văzând minunea care s-a făcut prin 
tine; 

Bucură-te, că ai crescut în ascultare şi supunere; 

Bucură-te, căci cu înfrânarea şi postul ai supus chiar şi pe demoni; 

Bucură-te, dar dumnezeiesc dăruit nouă celor credincioşi de către Dumnezeu; 
Bucură-te, că ai fost păzit de Dumnezeu, care te-a întărit spre o luptă ca aceasta; 
Bucură-te, că te-ai arătat stăpân peste patimi; 

Bucură-te, cel ce ai stricat cursele demonilor cele amăgitoare; 

Bucură-te, că te-ai înălțat deasupra firii omeneşti prin multă osteneală; 
Bucură-te, iubitorule de Dumnezeu şi al semenilor tă; 

Bucură-te, părinte Onufrie de Dumnezeu înţelepțite! 


Condacul al 3-lea 


Mergând cuviosul Pafnutie în pustie spre a căuta pe cei ce se nevoiesc acolo, te- 
a aflat pe tine sfinte şi bucurându-se a cântat lui Dumnezeu, celui ce te-a desco- 
perit lui: Aliluia? 


Icosul al 3-lea 

Atât de mult te-a iubit pe tine Domnul cuvioase, încât aveai în fiecare lună a 
anului drept hrană fructe de finic şi un izvor cu apă limpede şi bună, iar în loc de 
îmbră-căminte ţi-a crescut părul care te ferea de ger şi arşiţă, pentru aceasta noi 
îți cântăm unele ca acestea: 

Bucură-te, că Dumnezeu ţi-a răsplătit ţie şi în această viaţă şi în cealaltă oste- 
nelile tale; 

Bucură-te, copac înfrunzit sub care adumbresc cei credincioşi; 

Bucură-te, om ceresc care ai ajuns firea îngerilor; 

Bucură-te, că ai avut atâta tărie că nu ai părăsit pustia, cu toate ispitele ce veneau 
de la diavol; 

Bucură-te, că binecuvântarea lui Dumnezeu nu te-a părăsit; 

Bucură-te, că ţi-a fost îndreptar în viaţa monahicească; 

Bucură-te, că faptele tale au întrecut mintea omenească; 

Bucură-te, că te-ai izbăvit din ghearele lupului celui înţelegător; 

Bucură-te, că eşti hrănitorul celor flămânzi; 

Bucură-te, odihnă celor osteniţi; 

Bucură-te, părinte milostiv şi iubitor de fii; 

Bucură-te, cel ce ai fost un al doilea Ilie în vitejia faptelor împotriva răului; 
Bucură-te, părinte Onufrie de Dumnezeu înţelepțite! 


Condacul al 4-lea 

Avându-te pe tine sprijin tare părinte, ne bucurăm noi păcătoşii şi cu dragoste te 
slăvim cu cântări şi rugăciuni prin care îți cerem să nu ne laşi pe noi, cei care 
cântăm lui Dumnezeu: Aliluia? 


Icosul al 4-lea 

Multe au fost luptele tale părinte împotriva demonilor care te chinuiau cu tot 
felul de ispite, vrând cu tot dinadinsul să-ţi surpe ostenelile tale cel bine plăcute 
înaintea lui Dumnezeu, dar tu i-ai biruit cu darul lui Hristos care era cu tine, iar 
noi zicem către tine unele ca acestea: 

Bucură-te, că semnul Sfintei Cruci te-a păzit nevătămat de năvălirile diavolilor; 
Bucură-te, că rugăciunea ţi-a fost ca un toiag de foc împotriva lor, 

Bucură-te, că ai fost păzit de îngerul Domnului; 

Bucură-te, păzitorul curăției sufleteşti şi trupeşti; 

Bucură-te, că te-ai asemănat heruvimilor şi serafimilor în cântarea cea către 
Dumnezeu; 

Bucură-te, că diavolii nu pot să stea împotriva ta; 

Bucură-te, că i-ai surpat pe ei cu toate meşteşugirile lor; 


Bucură-te, cel ce eşti ajutor nou celor credincioşi; 
Bucură-te, că nu te întorci de la cei ce se roagă ţie; 
Bucură-te, minune mult slăvită de îngeri; 

Bucură-te, părinte minunat al monahilor; 

Bucură-te, că ispitele demonilor nu te-au înspăimântat; 
Bucură-te, părinte Onufrie de Dumnezeu înţelepțite! 


Condacul al 5-lea 

Poruncile lui Dumnezeu păzindu-le, ai ajuns la lumina cea veşnică a Împărăției 
celei cereşti unde cu toţi cuvioşii cânţi lui Dumnezeu care te-a învrednicit de 
aceasta: Aliluia! 


Icosul al S-lea 

Dorind după viaţa cea desăvârşită, ai fost călăuzit în pustie de îngerul tău, cel ce 
de la naştere te însoțea pe tine, şi te-a dus până la peştera acelui bătrân care te-a 
dus la locul mai înainte pregătit ţie de Dumnezeu, iar noi văzând purtarea de gri- 
Jă a Lui pe care o avea pentru tine, îți zicem unele ca acestea: 

Bucură-te, că sufletul tău ardea de dorirea după Dumnezeu; 

Bucură-te, că şi acel bătrân a cunoscut aceasta; 

Bucură-te, că te-a învăţat toate rânduielile pustniceşti; 

Bucură-te, că le-ai deprins pe ele repede spre zidirea ta; 

Bucură-te, că ai vieţuit singur într-un loc deosebit; 

Bucură-te, că în țarina din sufletul tău a încolțit repede rodul ascultării; 
Bucură-te, că floarea curăţiei ai păstrat-o neveştejită până la moarte; 

Bucură-te, că toate le-ai făcut spre slava lui Dumnezeu; 

Bucură-te, că roua rugăciunilor tale ţi-a fost ţie izvor al inimii curate; 

Bucură-te, cel ce niciodată nu te-ai lenevit în săvârşirea lucrurilor bune; 
Bucură-te, că dragostea pentru Ziditorul tău nu s-a stins niciodată; 

Bucură-te, că ai fost slugă credincioasă Domnului; 

Bucură-te, părinte Onufrie de Dumnezeu înţelepţite! 


Condacul al 6-lea 
După ce ai suferit multă vreme de sete şi foame ai fost hrănit de îngerul 
Domnului cu pâine caldă şi albă timp de treizeci de ani, apoi cu finice şi apă 
curată de izvor, arătându-se prin aceasta purtarea de grijă a lui Dumnezeu, căruia 
Îi cântăm: Aliluia! 


Icosul al 6-lea 

Multă tărie ai arătat cuvioase în răbdarea ispitelor diavoleşti, căci nu ai contenit 
până nu ţi-ai supus cu totul patimile cele stricăcioase de suflet care te încercau la 
tot pasul pentru a te surpa, iar noi te lăudăm pentru viteja luptelor tale zicându-ţi 
unele ca acestea: 

Bucură-te, că ai socotit a fi primejdios un lucru ca acesta; 


Bucură-te, cel ce ai învăţat că se cade omului a face în taină faptele bune; 
Bucură-te, că după îndelunga răbdare ai fost mângâiat de Dumnezeu, căruia Îi 
slujeai; 

Bucură-te, că deşi erai chinuit de frig şi de arşiţă, nu te-ai întors înapoi de la a ta 
nevoinţă; 

Bucură-te, că te-ai încrezut în singurul Dumnezeu, cel ce te-a ocrotit pe tine; 
Bucură-te, că dragostea ta pentru Hristos a biruit tot răul ce venea asupra ta; 
Bucură-te, că te-ai învrednicit de a fi împărtăşit de îngerul Domnului; 

Bucură-te, că timp de treizeci de ani nu ai văzut faţă de om; 

Bucură-te, că cuviosul Pafnutie s-a umplut de o mare bucurie la vederea feţei 
tale; 

Bucură-te, că te-ai asemănat Sfântului loan Botezătorul în vieţuirea cea după 
Dumnezeu; 

Bucură-te, că ai înmulţit talantul cel dat ţie de Dumnezeu; 

Bucură-te, părinte Onufrie de Dumnezeu înţelepțite! 


Condacul al 7-lea 

Cerându-ţi cuviosul Pafnutie să petreacă în locul acela după mutarea ta, nu i-ai 
dat voie, ci i-ai spus că întorcându-se la locul său, să vestească acele minuni 
tuturor, iar noi auzind astfel de cuvinte pline de înţelepciune, cântăm lui Dumne- 
zeu: Aliluia! 


Icosul al 7-lea 

După îndelunga vorbire făcându-se seara, ai plecat la peşteră împreună cu cu- 
viosul Pafnutie, care s-a minunat de locul acela atât de frumos, iar noi aflând 
unele ca acestea nu putem să nu te lăudăm zicându-ţi: 

Bucură-te, cel ce între cei bine plăcuţi lui Dumnezeu te-ai numărat; 

Bucură-te, că ai fost împodobit de darul înainte vederii; 

Bucură-te, că ai proorocit mai înainte mutarea ta către Domnul; 

Bucură-te, că după cântarea Utreniei faţa ta a strălucit ca lumina; 

Bucură-te, că văzând pe cuviosul Pafnutie înspăimântat i-ai zis să nu se teamă; 
Bucură-te, că i-ai poruncit lui să-ţi îngroape trupul; 

Bucură-te, că în acea zi te-ai mutat din viaţa aceasta vremelnică; 

Bucură-te, că ai cunoscut ceasul sfârşitului tău; 

Bucură-te, că împreună cu sfinţii îngeri petreci; 

Bucură-te, că slăveşti pe Dumnezeu cu cetele monahilor; 

Bucură-te, că acum cerul îți este casă pentru veşnicie; 

Bucură-te, cel ce ţi-ai gătit locaş care nu se surpă niciodată; 

Bucură-te, părinte Onufrie de Dumnezeu înţelepţite! 


Condacul al 8-lea 
Dumnezeiescul dar te-a luminat spre a călătorii pe calea cea strâmtă şi cu oste- 
neli, căci ai izbutit prin grele încercări să plineşti rânduiala cea după Dumnezeu 


a monahilor celor cuvioşi. Şi acum aflându-te în mijlocul îngerilor şi a sfinților, 
roagă-te pentru noi păcătoşii ca să ne învrednicim împreună cu tine să cântăm 
lui Dumnezeu: Aliluia! 


Icosul al 8-lea 

Viaţa ta cea plină de lumină dătătoare de bucurie ne-a îndemnat să cădem 
înaintea icoanei tale şi să-ţi cântăm laude ca acestea: 

Bucură-te, vas ales al Duhului Sfânt; 

Bucură-te, că te-ai găsit vrednic de Dânsul; 

Bucură-te, că te-a ales spre a-l sluji Lui pentru totdeauna; 

Bucură-te, că locuieşti în corturile cuvioşilor; 

Bucură-te, că îngerii s-au bucurat de venirea ta la ceruri; 

Bucură-te, căci cu cântări prea frumoase te-au dus la Domnul; 

Bucură-te, că diavolii nu au putut să împiedice suirea ta la locaşurile cele veş- 
nice; 

Bucură-te, că te-ai înfățişat înaintea lui Dumnezeu curat şi fără prihană; 
Bucură-te, că inima ta a fost locaş al Duhului Sfânt încă din pruncie; 

Bucură-te, că fără cârtire ai slujit cu dragoste Ziditorului tău; 

Bucură-te, că ai făgăduit cuviosului Pafnutie că vă veţi vedea în ceruri; 
Bucură-te, că moştenitor prea ales al Raiului te-ai arătat; 

Bucură-te, părinte Onufrie de Dumnezeu înţelepţite! 


Condacul al 9-lea 
După sfârşitul tău cuvioase părinte peştera s-a surpat şi finicul a căzut la pământ 
uscându-se, iar noi auzind astfel de minuni, cântăm lui Dumnezeu cu frică şi cu 
dragoste: Aliluia! 


Icosul al 9-lea 

Cu adevărat noi cei credincioşi nu ne pricepem cum să lăudăm mai frumos şi 
după cuviinţă viaţa ta cea sfântă şi plină de curăţie, dar umilindu-ne îţi cântăm 
astfel de laude: 

Bucură-te, ajutătorul celor ce se roagă ţie; 

Bucură-te, că eşti ocrotitorul celor ce poartă cinstitul tău nume; 

Bucură-te, părintele orfanilor; 

Bucură-te, primitorul săracilor; 

Bucură-te, că eşti milostiv către cei ce sunt în mari nevoi; 

Bucură-te, izbăvitorule de patimile cele stricătoare de suflet; 

Bucură-te, sfătuitor bun celor ce se află în grele încercări; 

Bucură-te, bogăţie celor ce sunt săraci de fapte bune; 

Bucură-te, sănătatea celor bolnavi; 

Bucură-te, că nu îţi întorci faţa de către cei ce nădăjduiesc spre ajutorul tău; 
Bucură-te, cel ce după Dumnezeu şi prea curata Sa Maică ne eşti zid apărător; 


Bucură-te, cel ce eşti corabie izbăvitoare celor ce călătoresc pe marea acestei 
vieţi; 
Bucură-te, părinte Onufrie de Dumnezeu înţelepţite! 


Condacul al 10-lea 

La cine vom alerga sfinte cerând ajutor în această zbuciumată viață dacă nu la 
tine care ne-ai dat nouă drept pildă de adevărată vieţuire monahicească prin în- 
săşi viaţa ta cea sfântă şi bine plăcută înaintea lui Dumnezeu căruia Îi cântăm: 
Aliluia! 


Icosul al 10-lea 

Rugăciunile tale înaintea lui Dumnezeu sunt ca o tămâie bine primită şi ca o 
jertfă curată căci acum în aceste vremuri grele, ne bucurăm de ajutorul şi 
mijlocirea ta înaintea Lui, pentru aceea îți aducem în dar aceste cântări de laudă: 
Bucură-te, rugătorul pentru noi în ziua judecății; 

Bucură-te, mijlocitorul al celor cufundaţi în multe păcate; 

Bucură-te, cel ce eşti baie care speli nelegiuirile; 

Bucură-te, căci ne uşurezi conştiinţele cele încărcate; 

Bucură-te, sprijinul celor vârstnici şi neputincioşi; 

Bucură-te, soarele cel strălucitor de fapte bune; 

Bucură-te, că lumina ta luminează şi pe cei păcătoşi; 

Bucură-te, cel ce întorci iarăşi la credinţă pe cei pierduţi; 

Bucură-te, că ai îndrăzneală înaintea lui Dumnezeu; 

Bucură-te, că te-ai învrednicit de vederea feţei Lui; 

Bucură-te, cetăţean al cereşti împărăţii,; 

Bucură-te, fiu prea iubit al lui Hristos Dumnezeu; 

Bucură-te, părinte Onufrie de Dumnezeu înţelepțite! 


Condacul al 11-lea 

În lanţurile deznădejdii aflându-ne, te rugăm sfinte al lui Dumnezeu să ne scoţi 
pe noi netrebnicii căci viaţa noastră de iad s-a apropiat, ca să cântăm împreună 
cu tine lui Dumnezeu: Aliluia! 


Icosul al 11-lea 

Cu totul ne-am depărtat de Dumnezeu şi împreună netrebnici ne-am făcut şi nu 
îndrăznim a ne apropia de milostivirea lui şi te rugăm pe tine cuvioase al Lui 
Dumnezeu Onufrie să mijloceşti la tronul PreaSfintei Treimi, ca să ne izbăvim 
de cursele cele ascunse ale vrăjmaşului şi să-ţi zicem unele ca acestea: 
Bucură-te, ostenitorul cel neostenit al lui Dumnezeu; 

Bucură-te, că întreaga viaţă ţi-ai afierosit-o Lui; 

Bucură-te, că toată viaţa ta ai fost blând şi fără răutate; 

Bucură-te, că bunătatea ta a întrecut mintea omenească; 

Bucură-te, că ţi-ai pregătit locaş în cer fiind încă în trup stricăcios; 


Bucură-te, că te-au purtat îngerii până la tronul lui Dumnezeu; 
Bucură-te, că ai primit răspuns bun de la Dreptul Judecător; 
Bucură-te, că veselia cerească împreună cu slavă te împodobesc, 
Bucură-te, că ai luat din mâna lui Hristos cunună de biruinţă; 
Bucură-te, că negrăite sunt bunătăţile de care te-ai învrednicit,; 
Bucură-te, că şi îngerii laudă luptele tale cele mari; 

Bucură-te, stâlpul Bisericii drept-măritoare; 

Bucură-te, părinte Onufrie de Dumnezeu înţelepţite! 


Condacul al 12-lea 

Acum când suntem înconjurați de tot felul de ispite care ne surpă în adâncurile 
răutăţilor cădem înaintea ta şi cu umilinţă şi cu lacrimi ne rugăm ţie să rogi pe 
milostivul Dumnezeu pentru mântuirea sufletelor noastre, ca să-l cântăm Lui: 
Aliluia! 


Icosul al 12-lea 

Am auzit, sfinte de mulţimea faptelor tale pe care le-ai săvârşit ca fiind fără de 
trup, cu toate că erai în trupul acesta din lut, şi ne-am spăimântat cu totul de pu- 
terea cea dată ție de la Dumnezeu pentru a birui puterea potrivnicilor, pentru 
aceea îți aducem aceste laude: 

Bucură-te, că de la naştere până la moarte ai fost fără prihană; 

Bucură-te, că sufletl tău a fost înmiresmat de prezenţa Duhului Sfânt, 


Bucură-te, că mintea ta nu a cugetat nimic din cele întinate; 
Bucură-te, sfeşnic care luminezi pe cei întunecaţi din pricina necredinţei; 
Bucură-te, vistieria cea nefurată a monahilor celor nevoitori, 
Bucură-te, povăţuitorul celor ce viețuiesc în munţi şi pustietăţi; 
Bucură-te, mirul cel cu mireasmă prea dulce; 

Bucură-te, că ai vieţuit cu mare trezvie a minţii; 

Bucură-te, cel ce ai fost mult încercat şi ai ieşit biruitor din toate; 
Bucură-te, cel ce surpi pe hulitorii dreptei credințe; 

Bucură-te, cel ce alini durerea sufletului încărcat cu multe păcate; 
Bucură-te, liman liniştit al celor înviforaţi de gânduri necurate; 
Bucură-te, părinte Onufrie de Dumnezeu înţelepțite! 


Icosul al 13-lea (de trei ori) 

O, prea cuvioase părinte Onufrie, plângem şi alergăm către al tău sprijin să ne 
ajuţi nouă celor care am rămas fără nădejde de mântuire a sufletelor, ca mân- 
tuindu-ne de moartea cea veşnică să cântăm împreună cu tine lui Dumnezeu: 
Aliluia! 


Apoi se zice iarăşi: 


Icosul 1 


Văzând darul lui Dumnezeu care era cu tine din pântecele maicii tale şi minunile 
care s-au săvârşit cu tine în pruncie, nu putem să nu te lăudăm astfel: 
Bucură-te, cel ce te-ai născut din rugăciunile părinţilor tăi; 

Bucură-te, că încă fiind în faşă ai fost dăruit de părinţii tăi la mănăstire; 
Bucură-te, cel ce ai fost hrănit de căprioară până la vârsta de trei ani; 
Bucură-te, că te-ai arătat milostiv încă din fragedă pruncie; 

Bucură-te, cel ce ai fost hrănit de Hristos care se afla în sfânta icoană; 
Bucură-te, cel ce ai primit dar de la Dumnezeu; 

Bucură-te, că te-ai arătat făcător de minuni fiind încă prunc; 

Bucură-te, lumină dăruită mănăstirii de Luminătorul celor din întuneric; 
Bucură-te, luceafăr aducător de bucurii; 

Bucură-te, minune dumnezeiască; 

Bucură-te, stea de lumină purtătoare; 

Bucură-te, iubitorule de cele sfinte, 

Bucură-te, părinte Onufrie de Dumnezeu înţelepțite! 


Condacul 1 

Celui care din fragedă pruncie a iubit pe Hristos şi I-a slujit cu credinţă, să-i adu- 
cem laude şi cântări duhovniceşti că acesta biruind pe vrăjmaşi s-a suit la Hri- 
stos, cel ce i-a dăruit dar dumnezeiesc spre a dobândi darul cel veşnic şi să-l slă- 
vim cântându-i: Bucură-te, părinte Onufrie de Dumnezeu înţelepțite! 


Și se face opustul. 


Sursa: 
https://www.erestinortodox.ro/acatiste/acatistul-sfantului-onufrie-mare-142111.html 


XX %* 


Împăratul Persiei, numit de istorici Narsita, a trăit pe vremea când în Roma 
împărăţea prea păgânul împărat Dioclețian. Acesta se cunoaşte din fapte, că ori 
era cu totul creştin, ori că nu era departe de creştinătate. Însă se ştie din istorie că 
au fost în acest fel unii din împărații Persiei. Acest împărat, trăind cu 
împărăteasa multă vreme şi neavând copii de parte bărbătească, dorea foarte 
mult şi se ruga cu dinadinsul lui Dumnezeu să le dăruiască un fiu. Dumnezeu, 
ascultându-i rugăciunea, după mulți ani împărăteasa a zămislit pe acest mare 
plăcut al lui Dumnezeu şi mare vieţuitor de pustie, pe prea fericitul Onufrie. 


Iar diavolul, care urăşte neamul omenesc, prevăzând binele ce avea să fie după 
oarecare semne şi voind a face împiedicare, s-a închipuit în felul unui om străin 
şi, venind la împărat, i-a zis: "Împărate, să ştii că pruncul ce s-a zămislit în 
pântecele împărătesei tale nu este de la tine, ci de la unul din supuşii tăi. Dacă 
voieşti să cunoşti adevărul, să faci ceea ce-ţi voi spune, adică: Când se va naşte 
pruncul, să porunceşti să se facă un foc mare şi să arunci pe prunc într-însul, şi 


de nu va arde, acesta va fi semnul că fiul este al tău cu adevărat; iar de va arde, 
atunci să fii încredinţat că este născut din desfrânare". 


Împăratul, încredințându-se foarte mult acestor cuvinte diavoleşti, s-a mâniat pe 
împărăteasa sa, însă ascundea în sine şi se ţinea ca să nu se cunoască până la 
vremea ce se cădea. Deci, împlinindu-se vremea naşterii împărătesei şi născând 
un prunc de parte bărbătească, tatăl, în loc să se bucure de naşterea fiului său 
celui dăruit de Dumnezeu, s-a umplut de mâhnire şi de întristare, a aprins un foc 
mare şi a aruncat pe prunc în foc. Dar Atotputernicul Dumnezeu, Care păzeşte 
pe prunci cu prea minunata Sa putere, a păzit şi pe acest prunc nears de foc, viu 
şi întreg. Dar nu numai aceasta, ci încă şi alt lucru de mirare era cu putinţă a se 
vedea pruncului: aflându-se în foc, a ridicat către cer mânuţele sale cele mici şi 
slabe ca şi cum se ruga către Dumnezeu. Tatăl copilului, văzând acest lucru 
minunat, s-a înspăimântat şi a cunoscut că a fost amăgit de diavol. 


Scoţând pe prunc din foc nevătămat, îngerul Domnului s-a arătat împăratului 
certându-l rău, că s-a încrezut mai mult vrăjmaşului celui înşelător. Îngerul a 
poruncit să boteze pe prunc şi să-l numească Onufrie, apoi să-l ducă în pustie 
unde-l va îndrepta Dumnezeu. 


Împăratul îndată s-a sculat şi, luând pruncul după îndemnarea lui Dumnezeu, s-a 
dus în munți şi în pustietățile Egiptului. 


lar pe când mergea, l-a întâmpinat o căprioară albă, fiind trimisă de Dumnezeu 
ca să hrănească pruncul cu lapte cât va merge pe cale. Ea, alergând către 
împărat, a căzut înaintea lui în genunchi, ca şi cum se închina şi, alăturându-se 
de cei ce mergeau, călătorea împreună cu dânşii şi-l hrănea pe prunc cu laptele 
ei. 


Tatăl pruncului, văzând acest lucru, se miră de purtarea de grijă a lui Dumnezeu 
pentru prunc şi grăia: "Acum am cunoscut că fiul meu are să fie mare prieten şi 
plăcut al lui Dumnezeu". 


Mergând ei pe cale multă vreme, au ajuns la hotarele Tebaidei în ţara Egiptului 
şi, venind până la cetatea ce se numea Sermopoli, au aflat o mănăstire, nu 
departe de cetate, la un loc deosebit şi frumos. Acea mănăstire se numea a 
Eritului şi avea o sută de monahi îmbunătățiţi. Dumnezeu a poruncit împăratului 
să lase acolo pe fiul său; iar părintele mănăstirii aceleia se miră de venirea 
împăratului Persiei la dânşii; deci l-au primit cu mare cinste. 


Impăratul a povestit părintelui aceluia cu de-amănuntul toate cele despre prunc 
şi cum, cu porunca lui Dumnezeu, a venit la mănăstirea lor. 


Părintele, ascultând cu mirare cele povestite de împărat, a zis: "Cum şi cine 
poate dintre noi să hrănească pruncul acesta care are trebuinţă de lapte de 
maică, căci în mănăstirea noastră nu poate intra nici o femeie?” 


Impăratul a răspuns: "Precum până aici l-a hrănit Dumnezeu prin căprioara 
aceea care a venit cu noi, tot aşa şi de aici înainte îl va hrăni aceeaşi căprioară, 
cât va avea trebuinţă de lapte”. 


Astfel, împăratul, dând pe fiul lor lui Dumnezeu şi încredinţându-l părintelui, s-a 
întors la casa sa. Căprioara aceea a stat pe lângă mănăstire şi a hrănit pe prunc 
până la vârsta de trei ani. După ce s-au împlinit acei trei ani, ea s-a dus în pustie, 
iar pruncul a început a se hrăni cu hrana cea de obşte. 


După ce pruncul a ajuns la vârsta de şapte anişori, adeseori se ducea la 
trapeză şi cerând câte o bucăţică de pâine, se ducea în tinda bisericii, unde era 
zugrăvită icoana Preacuratei Născătoare de Dumnezeu, care ţinea pe mâinile 
ei pe Domnul nostru lisus Hristos. Deci, se apropia de icoană, fiind fără de 
răutate şi cu neştiinţă şi vorbea cu pruncul Hristos zugrăvit pe icoană, Care se 
ținea de mâinile cele fecioreşti. El grăia astfel către lisus: 


Iar pruncul Hristos cel închipuit pe 
icoană, ca şi cum ar fi fost viu, a întins mânuţa Sa şi a luat pâinea din mâinile 
lui Onufrie. 


O minune ca aceasta făcându-se nu odată, nici de două ori, ci de multe ori, 
trapezarul văzând pe prunc luând pâinea adeseori, a început a-l pândi să vadă 
ce face cu pâinea şi unde o duce. Deci, văzându-l ducându-se cu pâinea la 
biserică, a mers după dânsul mai departe şi, ajungând la uşa tindei, a văzut 
făcându-se minunea cea mai sus arătată şi s-a înspăimântat. După aceea, 
ducându-se, a vestit părintelui şi tuturor celorlalți monahi mai sporiţi în fapte 
bune, care, auzind o minune ca aceasta, s-au înspăimântat cu totul. 


Atunci părintele a învăţat pe trapezar, astfel: "Când Onufrie va mai cere 
pâine de la tine, să nu-i dai, ci să-i zici: "Du-te de cere pâine de la Acela 
Căruia i-ai dat de multe ori''". 

Trapezarul, ascultând pe părintele, a făcut aşa precum i-a poruncit. Dimineaţa, 
venind Onufrie şi cerând pâine după obicei, trapezarul nu i-a dat, ci a zis: "Du- 


te şi tu de cere pâine de la Acela Căruia i-ai dat tu de multe ori”. 


Pruncul, fiind flămând, s-a dus plângând către icoana Preasfintei Născătoare 
de Dumnezeu şi a zis plângând către pruncul Hristos, închipuit pe icoana: 


Atunci, 
Pâinea era atât de mare, încât era cu neputinţă unui copil de 


şapte ani să o ducă cu uşurinţă. 


Deci, Onufrie, luând pâinea din mâinile lui Hristos, o ducea cu foarte mare 


atei Şi venind cu ea la părintele, se lăuda zicând: 


Părintele, minunându-se foarte mult de o minune ca aceea, a chemat pe toţi 
monahii şi le-a arătat acea pâine minunată şi a poruncit trapezarului să 
povestească înaintea tuturor ce a văzut. Apoi Onufrie, fiind întrebat de ei, a spus 
că a luat acea pâine din mâinile lui Hristos. Toţi au început a prea mări cu 
mare glas pe Dumnezeu, care a făcut nişte minuni ca acestea prin pruncul 
Onufrie. După aceea, ei au împărţit pâinea în mai multe părți pentru bine- 
cuvântarea şi sfinţirea tuturor monahilor. 


Onufrie, crescând cu nişte sporiri de fapte ca acestea şi cu dar de la Dumnezeu şi 
de la oameni, a ajuns la vârsta şi măsura faptelor bune, cea vrednică de a se 
sălăşlui în pustie şi a ieşi la război împotriva vrăjmaşilor celor nevăzuţi. 

Se 2 3 


Despre toate acestea povesteşte cuviosul Pafnutie episcopul, care a fost într- 


una din mănăstirile pustiei Egiptului. Cum a aflat el în pustie pe Cuviosul 
Onufrie şi pe alţi pustnici, singur povesteşte în cele ce urmează: 


Într-o zi, şezând eu în mănăstirea mea şi liniştindu-mă, mi-a venit dorinţa să ies 
în pustia cea mai dinăuntru şi să văd dacă este acolo vreun monah, slujind 
Domnului mai mult decât mine. Deci, sculându-mă şi luând puţină pâine şi apă, 
ca să am pe cale, am ieşit din mănăstirea mea, nespunând nimănui nimic şi m- 
am dus în pustia cea mai dinăuntru. Mergând patru zile şi negustând nici pâine, 
nici apă, am ajuns la o peşteră încuiată, care avea numai o ferestruică mică. Am 
stat acolo un ceas, bătând la acea fereastră, aşteptând ca, după obiceiul 
monahicesc, să iasă cineva din peşteră şi să-mi dea binecuvântare în Hristos. 
Dar, fiindcă nu mi-a răspuns, nici nu mi-a deschis nimeni, am deschis eu uşa şi 
am intrat, zicând: "Binecuvântează!" Acolo am văzut un stareţ şezând, ca şi cum 
dormea, şi iarăşi am zis: "Binecuvântează". 


Apoi m-am atins de umărul lui, voind să-l deştept şi s-a făcut ca praful şi pipăind 
trupul lui, am aflat că murise de mulţi ani. Am văzut şi o haină atârnată la 


perete şi atingând-o eu, s-a făcut ca praful în mâinile mele. Deci, îndată luând de 
pe mine mantia mea, am acoperit cu ea trupul acelui mort şi, săpând o groapă cu 
mâinile în peretele peşterii, am îngropat moaştele lui cu obişnuita cântare de 
psalmi, cu rugăciune şi cu lacrimi. Apoi, gustând puţin din pâinea cea adusă de 
mine şi din apă, m-am întărit şi am rămas lângă mormântul acelui stareţ. 


A doua zi, săvârşindu-mi rugăciunea, am pornit la cale spre pustia cea mai 
dinăuntru şi, mergând câteva zile, am găsit o altă peşteră şi am văzut pe dina- 
intea peşterii urme omeneşti şi din aceasta am cunoscut că vieţuieşte cineva aco- 
lo. Dar, bătând şi neprimind nici un răspuns, am intrat înăuntru şi negăsind pe 
nimeni, am ieşit afară, gândind în mine că aici petrece un rob al lui Dumnezeu şi 
poate s-a dus undeva în pustie. După aceea, am socotit să aştept la locul acela pe 
robul lui Dumnezeu, dorind să-l văd şi să-l sărut întru Domnul. Toată ziua am 
petrecut aşteptând şi cântând neîncetat psalmii lui David. Am văzut în acel loc, 
care era foarte frumos, un finic cu roadele lui şi un izvor mic cu apă vie, şi, 
minunându-mă de frumuseţea acelui loc, doream ca şi eu însumi să viețuiesc 
într-însul, de ar fi fost cu putinţă. 


Când ziua se pleca spre seară, am văzut venind o cireadă de bivoli, şi un rob al 
lui Dumnezeu umblând între ei; acela era Cuviosul Timotei pustnicul. După ce 
s-a apropiat de mine, am văzut pe acel bărbat fără de îmbrăcăminte, acoperindu- 


şi goliciunea trupului cu perii săi. El, venind la locul unde stăteam şi văzându- 
mă pe mine, mă socotea că sunt duh şi nălucire şi a stat la rugăciune; pentru că 
multe duhuri necurate îl ispiteau cu năluciri în acel loc, precum mi-a spus mai pe 
urmă. 


Iar eu i-am zis: "Pentru ce te înfricoşezi, robule al lui lisus Hristos, Dumnezeul 
nostru? Caută şi vezi urmele mele, ca să ştii, că sunt ca şi tine, pipaie-mă, căci 
sunt trup şi sânge". 


Atunci el, privind spre mine şi cunoscând că sunt om, m-a mângâiat, mulțumind 
lui Dumnezeu şi zicând: "Amin". 


Apoi, s-a apropiat de mine, m-a sărutat şi m-a dus în peşteră sa, unde mi-a pus 
dinainte mâncare, poame de finic şi apă curată de izvor şi a gustat împreună cu 
mine. 


El mă întreba, zicând: "Cum ai venit aici, frate?" 


lar eu, arătându-i cugetul şi gândul meu, i-am spus: "Vrând să-i văd pe robii lui 
Hristos, care viețuiesc în această pustie, am ieşit din mănăstirea mea şi am venit 
aici; iar Dumnezeu nu m-a lipsit de această dorinţă, învrednicindu-mă a te vedea 
pe sfinția ta”. 


Apoi, l-am întrebat şi eu pe el: "Părinte, cum ai venit aici, câţi ani ai de când eşti 
în această pustie, cu ce te hrăneşti şi pentru ce eşti gol, neîmbrăcându-te cu 
nimic?" 


Iar el a început a-mi spune despre sine astfel: Eu mai înainte am petrecut în viaţa 
de obşte, în Tebaida, deprinzându-mă cu viața monahicească şi slujind cu 
osârdie lui Dumnezeu, iar cu mâinile lucram ţesătoria. Odată gândul mi-a zis: Să 
ieşi din viaţa de obşte, să petreci singur şi să te osteneşti lucrând, ca să primeşti 
mai multă plată de la Dumnezeu; pentru că poţi din osteneala mâinilor tale, nu 
numai pe tine să te hrăneşti, ci să hrăneşti şi pe săraci şi pe fraţii cei străini să-i 
odihneşti. Deci, ascultând cu dragoste gândul meu, am ieşit din viaţa de obşte şi 
mi-am făcut deosebit o chilie aproape de cetate şi mă îndeletniceam cu lucrul 
mâinilor. Eu aveam îndestulare de cele trebuincioase vieţii mele, pe care le 
câştigam din osteneala mâinilor mele; pentru că mulți veneau la mine, 
trebuindu-le lucrul mâinilor mele şi-mi aduceau toate cele de trebuinţă. Deci, 
odihneam şi pe cei străini, iar pe cele ce prisoseau le împărţeam săracilor şi celor 
ce aveau trebuinţă. 


Dar diavolul, vrăjmaşul nostru, care pururea se luptă contra tuturor, zavistuind 
vieţii mele, s-a sârguit de mi-a răsturnat ostenelile mele. El a pus în mintea unei 


femei, ca să vină la mine pentru lucrul mâinilor mele şi venind, mă îndemna să-i 
tes o pânză, pe care ţesând-o i-am dat-o ei. După aceea, m-a silit să-i ţes alta şi s- 
a făcut între noi vorbă şi îndrăzneală. Făptuind păcatul, ea a născut fărădelegea 
şi eu am petrecut cu ea şase luni păcătuind. După aceea, am gândit în mine că, 
astăzi sau mâine, moartea mă va ajunge şi voi lua munca cea veşnică şi mi-am 
zis: Vai mie, o, suflete, mai bine este ţie să fugi de aici, ca să scapi de păcat şi de 
munca cea veşnică. 


Deci, lăsând toate, am fugit în taină şi am venit în această pustie. Ajungând în 
locul acesta, am găsit această peşteră, izvorul şi finicul având 13 ramuri şi în 
fiecare lună fiecare ramură îmi face tot atâtea roduri, câte îmi ajung ca hrană 
pentru treizeci de zile. Sfârşindu-se o lună şi roadele unei ramuri, se coace 
cealaltă ramură; şi astfel mă hrănesc cu darul lui Dumnezeu, iar altceva nu am în 
peştera mea. Hainele mele învechindu-se de vremea cea lungă, s-au prăpădit, iar 
după mulţi ani - sunt 30 de ani de când petrec în această pustie - mi-au crescut 
perii corpului, precum vezi şi aceştia îmi sunt în loc de haine, acoperindu-mi 
goliciunea mea". 


Auzind acestea de la dreptul acela - zice Sfântul Pafnutie - l-am întrebat, zicând: 
"Părinte, la începutul venirii tale în locul acesta, te-a supărat pe tine cineva sau 
nu?" 


EI a răspuns: "Am răbdat nenumărate năvăliri diavoleşti şi de multe ori diavolul 
s-a luptat cu mine şi nu m-a biruit, ajutându-mi darul lui Dumnezeu; pentru că 
mă împotriveam lor cu semnul Sfintei Cruci şi cu rugăciunea. Pe lângă asupririle 
vrăjmaşului, mă supărau încă şi durerile trupeşti, căci foarte mult mă durea 
pântecele, încât de multe ori cădeam la pământ de durerea aceea şi nu puteam să 
stau să-mi fac obişnuitele rugăciuni, zăcând în peştera mea şi tăvălindu-mă pe 
pământ, îmi săvârşeam cântarea mea cu multă chinuire, încât nici afară nu 
puteam să ies. Deci, m-am rugat milostivului Dumnezeu, ca pentru durerile ce 
m-au cuprins, să-mi dea iertare de păcatele mele. 


Intr-o zi, pe când şedeam la pământ, din pricina durerii pântecelui am văzut un 
bărbat cinstit stând înaintea mea care mi-a zis: "Ce te doare?" 


Iar eu abia am putut răspunde, zicând: "Doamne, mă doare pântecele". 


El mi-a zis: "Arată-mi unde te doare?" Şi i-am arătat. lar el, întinzându-şi mâna, 
a pus palma sa în acel loc ce mă durea şi, îndreptând degetul mâinii sale, a tăiat 
locul acela cu un cuţit şi a scos rărunchii mei, căci de ei pătimeam foarte mult. 
După aceea mi-a arătat rănile care erau pe ei, şi curăţindu-i cu mâna şi 
ştergându-i cu pânza curată, iarăşi 1-a pus la locul cel tăiat, şi netezindu-l cu 
palma, îndată m-am tămăduit. 


Apoi, mi-a zis: "lată, te-ai făcut sănătos! De-acum să nu mai greşeşti, ca să nu 
pătimeşti ceva mai rău, ci slujeşte Dumnezeului tău de acum şi până în veac!" 


Astfel, din acea vreme, petrec fără durere, mulţumind lui Dumnezeu şi slăvind 
milostivirea Lui. 


De cu seara, zice Pafnutie, stând într-una de vorbă cu acel cuvios părinte, am 
petrecut puţin; pentru că de dimineaţă ne-am sculat la obişnuita rugăciune. 
Făcându-se ziua, am rugat mult pe cuviosul părinte că doară mi-ar porunci să 
petrec lângă el, sau măcar undeva aproape de el. 


Iar el mi-a zis: "Frate, nu vei putea să rabzi aici năvălirile diavoleşti". Deci, nu 
voia să petrec lângă el. Apoi, l-am rugat să-mi spună numele său şi mi l-a spus, 
zicând: "Numele meu este Timotei; pomeneşte-mă pe mine, iubite frate, şi roa- 
gă-te lui Hristos Dumnezeu pentru mine, ca să săvârşească spre mine mila Sa 
până la sfârşit, căreia să mă învrednicească". 


Atunci eu am căzut la picioarele lui, cerându-i să se roage pentru mine. lar el 
mi-a zis: "Stăpânul nostru lisus Hristos să te binecuvânteze şi să te păzească de 
toate cursele diavolului. Să-ţi arate calea cea dreaptă, ca să treci fără împiedicare 
spre sfinți Lui". Deci, cuviosul Timotei, binecuvântându-mă, m-a eliberat în pa- 
Ge. 


După aceea am plecat pe cale, primind din mâinile lui poame de finic şi un vas 
cu apă de izvor şi, închinându-mă acelui sfânt stareţ, m-am dus de la dânsul, 
slăvind şi mulțumind lui Dumnezeu că m-a învrednicit a vedea pe un plăcut al 
Său ca acela, a mă folosi de cuvintele lui şi a lua binecuvântare de la el. 

Întorcându-mă de acolo, după câteva zile, am venit la o mănăstire pustnicească 
şi am stat acolo să mă odihnesc şi să petrec câtva vreme; dar, întristându-mă, 
gândeam la mine şi ziceam: Ce este viața? Sau ce sunt nevoinţele mele? Nici 
umbră nu sunt împotriva vieţii şi nevoinţelor acelui mare plăcut al lui 
Dumnezeu, pe care l-am văzut. Astfel, am petrecut multe zile gândind unele ca 
acestea şi dorind să urmez în plăcerea lui Dumnezeu, calea acelui drept bărbat. 
Deci, deşteptându-mă  milostivirea lui Dumnezeu ca să îngrijesc de sufletul 
meu, nu m-am lenevit a merge iarăşi în cea mai dinăuntru pustie pe cale 
neumblată spre partea aceea, unde petrece un neam, bărbătesc, care se numeşte 
Mazichi. Deci, toată sârguința mea era aceasta: ca să ştiu de este şi un alt 
pustnic, care, slujind lui Dumnezeu, să-l găsesc şi să primesc de la el folos 
sufletului meu. 


Plecând în calea pustiei cea pusă mie înainte, mi-am luat puţină pâine şi apă, 
care mi-a ajuns câtva vreme. Sfârşindu-se pâinea şi apa, mă strâmtoram, ne- 
având pâine şi hrană, însă mă întăream cu duhul, mergând patru zile şi patru 
nopţi, fără de hrană şi fără de băutură; din această pricină am slăbit foarte mult 
cu trupul şi căzând la pământ, aşteptam moartea. Atunci am văzut un bărbat prea 
frumos şi prea luminat, venind la mine cu sfântă cuviinţă şi punând mâna sa pe 
gura mea, s-a făcut nevăzut; îndată am simţit în mine tărie, încât nici foame, nici 
sete nu-mi mai era. Sculându-mă iarăşi, mergeam spre cele mai dinăuntru ale 
acelei pustii şi am trecut fără de hrană şi fără băutură alte patru zile şi patru nopți 
şi iarăşi am început a slăbi de foame şi de sete. 


Ridicându-mi mâinile spre cer, m-am rugat Domnului şi iarăşi am văzut pe acel 
bărbat, care, venind, s-a atins de buzele mele şi s-a făcut nevăzut; iar eu iarăşi 
am căpătat multă putere şi m-am dus în cale. Era a şaptesprezecea zi a călătoriei 
mele, când am ajuns la un munte înalt şi, fiind ostenit, am şezut la poalele 
muntelui să mă odihnesc. Acolo am văzut departe pe un bărbat venind spre 
mine, cu chipul foarte înfricoşat, cu peri deşi crescuţi peste tot corpul, ca la fiară 
şi alb ca zăpada, căci era cărunt de bătrâneţe. Perii capului şi ai bărbii lui erau 
lungi până la pământ, încât acopereau ca o haină trupul lui, iar mijlocul său îl 
avea încins cu frunze de copaci. 


Când l-am văzut apropiindu-se spre mine, m-am înfricoşat şi am alergat la o 


piatră ce se întâmplase să fie deasupra muntelui. Acela, ajungând până la poalele 
acelui munte, a şezut la umbră să se odihnească, pentru că ostenise din pricina 
zădufului şi bătrâneţii. 


EL, uitându-se spre munte, m-a văzut pe mine şi m-a strigat, zicându-mi: 


Eu - zice Pafnutie - auzind acestea, am alergat spre dânsul cu osârdie şi am căzut 
înaintea picioarelor lui. 


După ce m-am sculat, mi-a poruncit să şed lângă el. Apoi, l-am rugat cu 
dinadinsul să-mi spună numele lui, cum petrece în pustia aceea şi de câtă vreme. 
EI, văzând rugămintea mea cea cu dinadinsul, a început a-mi spune cele despre 
sine, zicând astfel: 


mea înainte a fost în cinstită mănăstire care se numeşte Eriti şi care este 
aproape de cetatea Ermopoli, în părţile Tebaidei. Mănăstirea aceea are o sută 
de fraţi şi toţi sunt cu un Suflet, având viaţă de obşte întocmai, cu multă 
dragoste pentru Domnul nostru lisus Hristos. De obşte le era hrana şi 
îmbrăcămintea şi îşi petreceau în linişte pacea şi hrana cea pustnicească, 
Slăvind bunătatea Domnului. lar eu, când mă povăţuiam acolo pentru 
începutul cel nou, am învăţat de la Sfinţii Părinţi credinţa şi dragostea către 
Dumnezeu şi rânduielile vieţii monahiceşti şi i-am auzit pe dânşii grăind 
despre Sfântul prooroc Ilie, cum, întărindu-se de Dumnezeu, a petrecut în 
pustie, postind multă vreme. Asemenea şi de Sfântul loan Înaintemergătorul, 
căruia nici unul din oameni nu i S-a asemănat vreodată şi ce fel de viaţă a 
avut el în pustie până în ziua arătării sale către Israel. 


Eu întrebam pe Sfinţii părinţi, zicând: "Mai mari Sunt înaintea lui Dumnezeu 
cei care petrec în pustie decât voi?" 


Ei îmi răspundeau, zicând: "Fiule, aceia sunt mai mari decât noi, pentru că noi 
ne vedem unul pe altul în toate zilele şi săvârşim cu bucurie sobornicească 
cântare bisericească; iar de flămânzim, găsim pâine gata, asemenea şi de 
însetam, avem apă în destul. Dacă se întâmplă cuiva din noi a se îmbolnăvi, este 
mângâiat de ceilalți fraţi, deoarece toţi vieţuim de obşte, ne ajutăm şi slujim unul 
altuia pentru dragostea lui Dumnezeu. Dar cei ce petrec în pustie sunt lipsiţi de 
toate acestea; căci, de se întâmplă  vreunuia din ei vreo mâhnire, cine îl 
mângâie? La boală, cine să-i ajute şi să-i slujească? Dacă i-ar veni asupra vreun 
război de la satana, unde va găsi om care să-i schimbe gândul sau să-l sfătuiască, 
fund numai el singur? De nu va avea hrană, unde s-o găsească cu înlesnire? 
Asemenea şi însetând, apa nu este aproape. Acolo, o, fiule, fără de asemănare, 
mai mare îi este osânda, decât nouă celor ce vieţuim de obşte; pentru că, cei ce 
intră în viaţă pustnicească, slujesc mai mult lui Dumnezeu, se dau la mari 
postiri, foamea şi setea, arşiţa de ziua şi răceala de noapte le rabdă cu vitejie; iar 
războaiele celor ce năvălesc de la vrăjmaşul cel nevăzut se împotrivesc tare, se 
silesc în tot felul a-l birui şi se sârguiesc a trece toată calea cea strâmtă şi 
anevoioasă care duce la Împărăţia Cerului. 


Pentru aceea, le trimite Dumnezeu, Sfinţi îngeri ca să le aducă hrana, să le 
scoată apa din piatră şi aceştia îi întăresc atâta de mult, încât se împlineşte 
cuvântul proorocului Isaia care zice: "Cei ce aşteaptă pe Domnul se schimbă în 
putere, se înaripează ca vulturii, aleargă şi nu se ostenesc. lar dacă nu se 
învredniceşte cineva de îngerească vedere cu ochii, nu se lipseşte încă de venirea 
de faţa cea nevăzută a acelora, care îl păzesc în toate căile, îl apără de asuprelile 
vrăjmaşului, îl ajută în lucrurile lui, şi-i duc rugăciunile la Dumnezeu”. 


De i se întâmplă vreunuia din pustnici vreo ispitire neaşteptată de la vrăjmaş şi 
el îşi ridică mâinile către Dumnezeu, îndată i se trimite ajutor de sus şi i se 
risipesc toate ispitele, pentru curăţia inimii lui. Fiule, n-ai auzit oare de ceea ce 
se zice în Scriptură că Dumnezeu nu părăseşte pe cei ce-L caută, săracul nu va fi 
uitat până în sfârşit şi răbdarea săracilor nu va pieri până în sfârşit. ŞI iar: 
"Strigat-au către Domnul, când se mâhneau ei şi din nevoile lor i-a izbăvit”. 
Pentru că Domnul dăruieşte fiecăruia după măsura ostenelilor pe care le suferă 
cineva pentru Dânsul. Deci, fericit este cel ce face voia Domnului pe pământ şi 
Îi slujeşte cu credinţă, pentru că îngerii slujesc aceluia, deşi nevăzuţi, însă îl fac 
a se bucura cu bucurie duhovnicească şi îl întăresc în tot ceasul cât este în trup. 


Dar raza aceea de lumină s-a apropiat de mine şi am auzit dintr-însa un glas, 
zicându-mi: 


Ingerul, zicând aceasta din 
raza cea în chipul luminii, mergea înaintea mea, iar eu călătoream cu bucurie 
după dânsul. 


Mergând ca la şase mile, am văzut o peşteră aleasă; după aceea s-a făcut 
nevăzută de la mine raza luminii îngerului, iar eu m-am apropiat de peşteră şi 
am vrut Să ştiu dacă este vreun om într-însa. Deci, ajungând la uşă, am strigat 
după obiceiul monahicesc, zicând: "Binecuvântează! Atunci am văzut pe un 
bărbat bătrân cinstit, cu Sfinţită cuviinţă la chip, pe faţă şi la vedere 


arătându-se, că era într-însul mare dar al lui Dumnezeu şi duhovnicească 
bucurie. 


Eu, văzându-l, am căzut înaintea picioarelor lui şi m-am închinat lui; iar el, 
ridicându-mă de mână şi sărutându-mă, mi-a zis: "Iu eşti fratele Onufrie, 
ajutătorul meu întru Domnul? Intră, fiule, intră în locuinţa mea! Dumnezeu îţi 
este ţie ajutător şi vei petrece întru chemarea ta, săvârşind bune lucruri întru 
frica lui Dumnezeu”. 


Deci, intrând în peştera lui, am stat cu dânsul câteva zile, sârguindu-mă să 
deprind faptele lui bune, de vreme ce acela m-a învăţat rânduielile vieţii 
pustniceşti. Văzând stareţul că duhul meu este luminat spre deprinderea 
lucrurilor plăcute Domnului nostru lisus Hristos şi spre cea fără de temere 
împotrivă stare a războaielor celor din taină a potrivnicului său şi spre nălucirile 
care le are pustia, mi-a zis: "Scoală-te, fiule, ca să te duc în altă peşteră, care este 
mai înăuntrul pustiei, ca singur într-însa să locuieşti şi să te osteneşti întru 
Dumnezeu; pentru că spre aceasta te-a trimis Domnul prin purtarea sa de grijă, 
ca să fii şi tu locuitor al pustiei celei dinăuntru". După ce a mers patru zile şi 
patru nopţi, într-a cincea zi a găsit o peşteră mică, iar sfântul bărbat mi-a zis: 
"lată, acesta este locul care ţi l-a pregătit Dumnezeu pentru tine, ca să te 
sălăşluieşti într-însul!" După aceea, stareţul a petrecut cu mine treizeci de zile, 
învăţându-mă la lucruri bune; iar după acele treizeci de zile, lăsându-mă lui 
Dumnezeu, s-a dus la treburile sale. De atunci venea câte o dată pe an la mine şi 
mă cerceta, până în ziua mutării sale la Dumnezeu, pentru că anul cel din urmă 
când m-a vizitat a murit; iar eu, plângându-l mult, l-am îngropat aproape de 
locuinţa mea. 


După aceasta, eu smeritul Pafnutie, l-am întrebat pe Onufrie, zicând: "Sfinte 
părinte, oare multe osteneli ai suferit la începutul venirii tale în pustia aceasta?" 


Atunci, fericitul stareţ mi-a răspuns: "Să mă crezi, iubite frate, că atâtea 
osteneli am suferit în acest loc, încât de multe ori, deznădăjduindu-mă de viaţa 
mea, mi se părea că Sunt aproape de moarte. De multe ori slăbeam de foame şi 
de sete, neavând de la început nici ce mânca, nici ce bea, afară numai de 
unele verdeţuri pe care le găseam în pustie; atunci aveam ce mânca. lar 
pentru setea mea, numai cereasca rouă îmi era de răcorire; că ziua mă 
ardeam de zăduful soarelui, iar noaptea mă răcoream de frigul nopții, încât 
trupul meu mi se uda de rouă cea cerească. Dar câte n-am mai răbdat şi câte 
osteneli n-am mai suferit în această pustie neumblată! A spune răbdările şi 
ostenelile mele nu se poate, pentru că nici nu se cuvine a le arăta pe ele; 
deoarece, pentru dragostea lui Dumnezeu, omul este dator ca la singurătate să 
le facă. 


Dar Bunul Dumnezeu, văzându-mă că m-am dat cu totul spre nevoinţele 
pustniceşti şi mi-am pus Sufletul spre foame şi sete, a poruncit Sfântului Său 
înger, ca să îngrijească de mine şi să-mi aducă în toate zilele puţină pâine şi 
apă pentru întărirea sufletului meu. Astfel, m-au îngrijit îngerii pe mine 
treizeci de ani. lar după împlinirea celor treizeci de ani, Dumnezeu a orânduit 
spre mângâierea mea, hrană mai îndestulătoare. Pentru că, aproape de 
peştera mea, S-a găsit un finic care avea douăsprezece ramuri, şi fiecare 
ramură deosebit, la o lună pe an aducea roadele sale, una la o lună, alta la 
altă lună, până ce trec toate cele douăsprezece luni; iar când se sfârşea o lună, 


se sfârşea şi rodul unei ramuri, şi când sosea altă lună, şosea şi rodul altei 
ramuri. 


Asemenea, din porunca lui Dumnezeu curgea un mic izvor de apă vie, aşa că 
acum am încă treizeci de ani întru îndestulare cu aceasta; pentru că, uneori 
mâncam din pâinea cea adusă de înger, iar alteori gustam din roadele 
finicului cu verdeţurile pustiei, care, prin dumnezeiasca poruncă, mi S-au 
îndulcit ca mierea. Din izvor beau apă vie, mulțumind lui Dumnezeu; dar mai 
ales mă hrănesc şi mă adap cu dulceaţa din cuvintele lui Dumnezeu, precum 
se scrie: Nu cu singura pâine va fi omul viu, ci cu tot cuvântul care iese din 
gura lui Dumnezeu. Deci, o, frate Pafnutie, dacă te vei sârgui ca să săvârşeşti 
voia Domnului Dumnezeu, toate cele de trebuinţă se vor trimite pentru tine de 
la Dânsul; pentru că Sfânta Evanghelie zice: Nu vă îngrijiţi ce vom mânca, ce 
vom bea sau ce vom îmbrăca, pentru că pe toate acestea şi păgânii le caută, 
căci Tatăl vostru Cel ceresc ştie că trebuie toate acestea. Ci căutaţi mai întâi 
Împărăţia lui Dumnezeu şi dreptatea Lui şi toate acestea se vor adăuga vouă. 


Cuviosul Onufrie grăind unele ca acestea, m-am minunat de aleasa lui viaţă şi 
iarăşi l-am întrebat pe el: "Părinte, de unde te împărtăşeşti sâmbăta şi Duminica 
cu Preacuratele lui Hristos Taine, să mă împărtăşeşti pe mine?" 


Ingerul Domnului nu vine numai la mine cu dumnezeiasca Impărtăşanie, ci şi 


la ceilalți care viețuiesc în pustie pentru Dumnezeu şi faţă omenească nu văd 
şi pe care, împărtăşindu-i, îi umple de veselie negrăită. Deci, dacă vreunul 
dintr-înşii ar dori să vadă om, îngerul îl ia pe el şi îl înalţă la cer, ca să vadă 
pe Sfinţi şi să se veselească; iar sufletul se luminează ca lumina şi se bucură 
cu duhul. Învrednicindu-se a vedea cereştile bunătăţi, uită toate ostenelile sale 
suferite în pustie; apoi, întorcându-se la al său loc, se sileşte a sluji mai cu 
osârdie lui Dumnezeu, nădăjduind a câştiga în veci cele din ceruri, pe care s-a 
învrednicit a le vedea. 


Toate acestea le-a vorbit cuviosul Onufrie cu mine sub poalele muntelui, unde 
ne-am întâlnit; iar eu, din nişte vorbe ca acestea ale cuviosului, m-am umplut de 
bucurie şi am uitat şi de ostenelile mele, cele cu foamea şi cu setea, suferite în 
călătorie. Deci, înarmându-mă cu duhul şi cu trupul, am zis: "Fericit sunt eu cel 
ce m-am învrednicit a te vedea pe tine, sfinte părinte, şi am auzit cuvintele tale 
cele dulci şi plăcute”. 


Iar el mi-a zis: "Să ne sculăm de acum, frate, să mergem la locuinţa mea”. 
Deci, sculându-mă, am mers, iar eu nu încetam minunându-mă de darul cuvio- 


sului stareţ. Apoi, trecând două sau trei stadii, am venit la peştera sfântului; şi 
acolo era un finic ales şi curgea şi un izvor mic de apă vie. Stând lângă peşteră, 


cuviosul s-a rugat şi, sfârşind rugăciunea şi zicând "amin", a stat şi mi-a poruncit 
să stau şi eu cu dânsul; şi am vorbit, spunând unul altuia bunătăţile Domnului. 
Venind soarele spre apus şi ziua sfârşindu-se, am văzut lângă noi o pâine şi apă, 
iar acel cuvios bărbat mi-a grăit mie: ''Gustă, frate, din pâinea şi apa care se 
află înaintea ta, ca să te întăreşti; pentru că te văd pe tine Slăbit de foame, de 
sete şi de osteneala drumului”. 


lar eu am zis către dânsul: "Viu este Domnul meu, că nu voi mânca nici nu voi 
bea singur, dacă nu mâncăm amândoi". Dar stareţul nu voia să guste; numai 
după ce l-am rugat mult, abia atunci am putut să-l înduplec. Deci, întinzând 
mâinile, am luat pâinea, pe care am rupt-o, am mâncat şi m-am săturat, 
rămânând şi fărâmituri;, după aceea, am băut apă şi am mulţumit lui Dumnezeu. 
Astfel, toată noaptea aceea am petrecut-o rugându-mă. 


După ce s-a făcut ziua şi după cântarea Utreniei, am văzut faţa cuviosului schim- 
bată şi m-am temut; dar el, cunoscând aceasta, mi-a zis: "Nu fe teme, frate 
Pafnutie, ca Dumnezeu, cel ce spre toţi este milostiv, te-a trimis la mine, ca să- 
mi îngropi trupul meu; căci în ziua de astăzi sfârşesc vremelnica mea viaţă şi 
voi trece la viaţa cea fără de sfârşit, la Hristosul meu, întru odihna cea 
veşnică”. 


Deci, fiind ziua a douăsprezecea a lunii iunie, cuviosul Onufrie mi-a poruncit, 


zicându-mi: “Iubite frate, dacă te vei întoarce în Egipt Să mă pomeneşti pe 
mine înaintea fraţilor şi a tuturor creştinilor”. 


lar eu am zis către dânsul: "Părinte sfinte, eu doresc ca după moartea ta să petrec 
în locul acesta”. 


Cuviosul a răspuns: "'Fiule, nu eşti trimis de Dumnezeu pentru aceea ca să 
petreci în această pustie, ci ca, văzând pe robii Lui, să te întorci la locul tău şi 
Să spui viaţa lor cea îmbunătăţită la fraţi, spre folosul celor ce vor auzi, şi 
spre slava lui Hristos Dumnezeul nostru. Deci mergi, fiule, în Egipt la 
mănăstirea ta şi povesteşte cele ce ai văzut şi ai auzit în pustie, cele ce vei mai 
vedea şi vei auzi, şi singur să petreci în fapte bune, slujind lui Dumnezeu". 


Acestea zicându-le, am căzut înaintea cinstitelor lui picioare, zicând: "Bine- 
cuvântează-mă, prea cinstite părinte, şi te roagă pentru mine să aflu milă înaintea 
lui Dumnezeu. Precum m-a învrednicit pe mine Mântuitorul meu să te văd pe 
sfinţia ta în această viaţă, tot aşa să mă învrednicească a te vedea şi în veacul ce 
va să fie!" 


Atunci cuviosul Onufrie, ridicându-mă de la pământ, mi-a zis: "Fiule Pafnutie, 
nu te va scârbi pe tine Dumnezeu, ci va împlini cererea ta; binecuvântându-te, 


După aceasta, cuviosul părinte, dându-mi cea mai de pe urmă sărutare întru 
Domnul, a început a se ruga lui Dumnezeu cu multe lacrimi şi suspine. lar, după 
ce s-a rugat din destul, şi-a plecat genunchii, culcându-se la pământ şi zicând cel 
mai de pe urmă cuvânt: În mâinile Tale, Dumnezeule, îmi dau duhul meu!" 
Deci, când grăia el acestea l-a strălucit din cer o lumină minunată şi, în 
strălucirea luminii aceleia, veselindu-i-se faţa, şi-a dat duhul său. 


Atunci, deodată s-a auzit în văzduh glasul îngeresc, cântând şi binecuvântând pe 
Dumnezeu, pentru că ei, luând sufletul cuviosului, cu bucurie îl înălțau la 
Dumnezeu. Atunci, eu am început a plânge şi a mă tângui înaintea cinstitului lui 
trup, căci pierdusem pe părintele pe care nu-l găsisem de mult. Deci, dezbrăcând 
haina mea, am descusut căptuşeala ei şi cu aceea am acoperit trupul sfântului; iar 
cu fața m-am îmbrăcat eu, ca să nu mă întorc dezbrăcat la frații mei. Apoi, 
găsind o piatră mare, în care cu purtarea de grijă a lui Dumnezeu, era făcută o 
groapă în chip de mormânt, într-acea piatră am pus sfântul trup al plăcutului lui 
Dumnezeu, cu cântare cuviincioasă de psalmi şi, aducând o mulțime de pietre 
MICI, am acoperit cu ele cinstitul său trup; apoi am început a mă ruga lui 
Dumnezeu să-mi dea voie să petrec în acel loc. Dar pe când voiam să intru în 
peşteră, atunci deodată înaintea ochilor mei a căzut peştera, finicul care hrănea 
pe sfânt a căzut din rădăcină, iar izvorul cel cu apă vie s-a uscat. 


Toate acestea văzându-le, am cunoscut că nu este voia lui Dumnezeu să rămân 
acolo. De aceea, vrând ca să plec de acolo, am mâncat fărâmiturile de pâine care 
rămăseseră din ziua de ieri, asemenea am băut şi apa care rămăsese, apoi, 
ridicându-mi mâinile şi ochii către cer, m-am rugat. După aceea, iarăşi am văzut 
pe bătrânul acela pe care mai înainte l-am văzut când mergeam în pustie. Acela, 
întărindu-mă, mergea înaintea mea; iar cu, ieşind de acolo, mă mâhneam pentru 
sfârşitul Sfântului Onufrie, că nu m-am învrednicit să-l văd mai mult între cei 
vii; dar mă bucuram cu sufletul că m-am învrednicit a mă îndulci de sfintele lui 
cuvinte şi a lua binecuvântare din gura lui; şi astfel slăveam pe Dumnezeu. 

Mergând patru zile, am ajuns la o oarecare chilie înaltă, sub munte fiind peştera. 
Intrând înăuntru, nu am găsit pe nimeni. Apoi am stat puţin, gândindu-mă: Oare 
va fi cineva viu în chilia aceasta la care m-a adus Dumnezeu? Acestea gândindu- 
le, a intrat un bărbat sfânt, plin de cărunteţe, al cărui chip era minunat şi cu bună 
cuviinţă; fiind îmbrăcat cu o haină împletită din ramuri de finic. Acela, văzându- 


mă, îndată a zis către mine: "Tu eşti fratele Pafnutie, acela care ai îngropat pe 
cuviosul Onufnie?" 


Atunci eu, înțelegând că aceasta i s-a descoperit lui de Dumnezeu, am căzut la 
picioarele lui. Dar el, mângâindu-mă, mi-a zis: "Scoală-te, frate, că Dumnezeu 
te-a învrednicit să fii prieten al sfinților Lui; pentru că, din purtarea de grijă a 
Aceluia, am aflat de venirea ta la mine. lată, iubite frate, îți arăt ţie cele despre 
mine: De şaizeci de ani de când sunt în pustia aceasta, n-am văzut om, care să fi 
venit la noi, afară numai de fraţii care locuiesc aici cu mine”. 


Deci, mai vorbind între noi câte ceva, au intrat alți trei părinţi asemenea cu 
sfinții bătrâni şi îndată au zis către mine: "Binecuvântează, frate! Tu eşti fratele 
Pafnutie, împreună ostenitorul nostru întru Domnul! Tu ai îngropat trupul 
Sfântului Onufrie! Bucură-te, frate, că te-ai învrednicit a vedea un mare dar de la 
Dumnezeu, înştiinţându-ne pe noi Domnul, că astăzi tu vei veni la noi, 
poruncindu-ţi să petreci cu noi o zi. Că sunt şaizeci de ani de când petrecem în 
pustia aceasta, fiecare vieţuind deosebit; numai sâmbăta spre ziua Duminicii ne 
adunăm aici, şi n-am văzut până acum pe nici un om, afară de tine unul”. 


După aceea, mai vorbind între noi despre cuviosul Părinte Onufrie şi de alți 
sfinți, după două ceasuri, mi-au zis: "Frate Pafnutie, primeşte puţină pâine şi-ţi 
întăreşte inima ta, că ai venit de departe şi ni se cade a ne bucura cu tine”. 


Apoi, sculându-ne, am făcut rugăciune către Dumnezeu şi am văzut înaintea 
noastră cinci pâini curate, foarte bune, moi şi calde ca şi cum erau coapte de 
curând. Acei părinţi au mai adus câte ceva şi din rodurile pământului, şi, şezând, 
am mâncat împreună. 


După aceea, mi-au grăit: "Precum ţi-am spus, de şaizeci de ani de când petrecem 
în pustia aceasta, totdeauna ni se aduc, din porunca lui Dumnezeu Cel nevăzut, 
numai patru pâini; iar acum, dacă ai venit şi tu la noi, ni s-a trimis şi a cincea 
pâine. Noi nu ştim de unde ni se aduc acestea, că fiecare din noi, când intră în 
peştera sa, găseşte în fiecare zi câte o pâine; iar când este spre ziua Duminicii şi 
ne adunăm toți la un loc, găsim aduse câte patru pâini; pentru fiecare câte una”. 
Deci, după ce am isprăvit cu mâncarea aceea, ne-am sculat şi am mulțumit lui 
Dumnezeu. Apoi, petrecând seara sâmbetei la rugăciune, am stat toată noaptea 
fără somn, rugându-ne până Duminică, când s-a luminat de ziuă. 


A doua zi, am rugat pe acei sfinţi părinți să mă lase să petrec cu ei până la 
moartea mea. 


Ei mi-au zis: "Nu este voinţa lui Dumnezeu să petreci cu noi în pustia aceasta, ci 
ți se cade să te duci în Egipt şi să spui fraţilor iubitori de Hristos toate cele ce ai 


văzut întru pomenirea noastră şi spre folosul celor ce vor auzi" Apoi, grăind ei, 
i-am rugat să-mi spună numele lor, dar ei n-au voit. Deci, rugându-i cu multă 
stăruință, nimic n-am putut afla, decât numai această mi-au spus: "Dumnezeu 
care ştie toate, ştie şi numele nostru; deci, pomeneşte-ne, frate, şi te roagă pentru 
noi ca să ne învrednicim a ne vedea unul cu altul în casa lui Dumnezeu; însă 
sârguieşte-te, iubitule, ca să scapi de ispitele lumești şi să nu fii batjocorit de 
dânsele, deoarece acelea au înşelat pe mulţi”. Auzind acestea de la acei cuvioşi 
părinţi, am căzut la picioarele lor şi binecuvântându-mă, am ieşit cu pacea lui 
Dumnezeu în calea mea. Apoi, mi-au proorocit şi nişte lucruri care s-au şi 
împlinit. 

Plecând de acolo, am călătorit o zi prin pustia dinăuntru şi ajungând la o peşteră 
oarecare, am şezut acolo să mă odihnesc, lângă care era un izvor de apă. Deci, 
priveam la frumuseţea acelui loc, care era foarte minunat şi avea împrejurul 
izvorului pomi mulţi şi saduri pline de roade. Odihnindu-mă puţin, m-am sculat 
şi umblam prin mijlocul acelor pomi, minunându-mă de îndestulata mulţime a 
fructelor lor şi mă gândeam în mine: Cine este acela care a sădit aceştia? Acolo 
erau diferiți pomi: finici, lămâi, meri mari şi frumoşi, smochini, piersici şi viţa 
de vie plină cu struguri aleşi şi alți pomi roditori, al căror gust era mai dulce 
decât mierea. Din fructele lor ieşea un miros foarte plăcut, iar izvorul din 
pâraiele care curgeau dintr-însul, adapă acele saduri; deci, socoteam în mine, că 
acela este Raiul lui Dumnezeu. 


Pe când mă miram de acea minunată frumuseţe, iată că văd patru tineri frumoşi 
la chip, îmbrăcaţi în piei de oi, venind spre mine din pustie şi apropiindu-se, au 
zis: "Bucură-te, frate Pafnutie!" Atunci eu, căzând cu faţa la pământ, m-am 
închinat lor; iar ei, ridicându-mă, au stat lângă mine şi am început a vorbi 
împreună. Feţele lor erau atât de strălucite cu darul lui Dumnezeu, încât mi se 
părea că nu sunt oameni, ci îngeri pogorâţi din cer. Ei s-au bucurat mult de mine 
şi, luând fructe din pomi, mi-au pus înainte să mănânc; şi mi s-a bucurat inima 
pentru dragostea lor. 


Deci am petrecut cu dânşii şapte zile, hrănindu-mă din roadele acelor pomi. 
Apoi i-am întrebat, zicând: "Cum aţi venit aici? Şi de unde sunteţi?" 


Ei mi-au răspuns: "Frate, de vreme ce Dumnezeu te-a trimis la noi, îți vom 
spune adevărat viaţa noastră. Noi suntem din cetatea care se numeşte Oxirinhos. 
Părinţii noştri erau mai mari în cetatea aceea şi, voind să ne înveţe carte, ne-au 
dat la o şcoală, unde am învăţat repede gramatica cea proastă. Când am trecut la 
învăţătură mai înaltă, ne-am învoit într-un gând şi într-o tocmire, ajutându-ne 
Dumnezeu spre cea mai bună, şi am pus înaintea noastră înţelepciunea lui 
Dumnezeu cea duhovnicească. Dintr-acea vreme, ne adunăm în fiecare zi şi ne 
îndemnam unul pe altul cu credinţa la slujba lui Dumnezeu. 


Având gândul cel bun în inimile noastre, ne-am socotit să căutăm undeva un loc 
liniştit şi să petrecem câteva zile în rugăciune, până ce vom şti rânduiala lui 
Dumnezeu pentru noi. Pentru aceea, luând fiecare din noi puţină pâine şi apă, cât 
să ne ajungă timp de vreo şapte zile, am ieşit din cetate. Mergând câteva zile, am 
ajuns în pustie şi, intrând într-însa, ne-am înspăimântat; apoi am văzut înaintea 
noastră un bărbat luminos şi înconjurat cu slava cerească. Acela ne-a luat de 
mâini, ne-a adus în acest loc pe care îl vezi şi ne-a dat în primire unui bărbat 
îmbunătăţit, slujitor al lui Dumnezeu; şi acum este al şaselea an de când 
petrecem aici. Cu stareţul acela am petrecut un an, învăţându-ne şi povăţuindu- 
ne de la dânsul cum să slujim lui Dumnezeu. După împlinirea unui an, părintele 
nostru s-a mutat la Domnul şi dintr-acea vreme suntem aici singuri. Acum, 
iubite frate, ţi-am spus de unde suntem şi cum am venit aici. În toţi aceşti şase 
ani, n-am gustat pâine, nici alta hrană, decât numai fructele acestor pomi şi 
fiecare din noi petrece în linişte singur. lar când vine sâmbăta, ne adunăm toţi în 
acest loc, ne vedem unul pe altul, ne mângâiem întru Domnul şi petrecem 
împreună două zile, sâmbăta şi Duminică, iar după aceea ne ducem fiecare la 
locul nostru". 


Eu, smeritul Pafnutie, auzind aceasta de la dânşii, i-am întrebat: "Unde vă 
împărtăşiți sâmbăta şi duminica cu dumnezeieştile Taine ale Preacuratului şi 
Sfântului Trup şi Sânge al lui Hristos, Mântuitorul nostru?" 


Ei mi-au răspuns: "Pentru aceea ne adunăm aici în toate sâmbetele şi Dumi- 
nicile, că Dumnezeu trimite la noi un înger sfânt şi prea luminat şi ne dă nouă 
Sfânta Împărtăşanie”. Auzind aceasta, m-am bucurat foarte mult şi m-am gândit 
să aştept la dânşii până sâmbătă, ca să mă învrednicesc şi eu a vedea pe Sfântul 
înger şi să primesc dumnezeiasca Împărtăşanie din mâinile lui. Deci, am stat 
acolo până sâmbătă; pentru mine au stat şi ei în acel loc, neducându-se la 
locuinţele lor deosebite. Şi am petrecut zilele acelea în prea mărirea lui 
Dumnezeu şi în rugăciuni, având ca hrană fructele pomilor şi bând apă din izvor. 


Venind sâmbăta, aceşti robi ai lui Hristos mi-au zis: "Pregăteşte-te, iubite frate, 
căci astăzi va veni îngerul lui Dumnezeu, aducându-ne dumnezeiasca 
Împărtăşanie, pe care de s-ar învrednici cineva a o primi din mâinile lui, aceluia 
i se iartă toate păcatele şi se face înfricoşător diavolilor şi ispitele lor nu pot să se 
apropie de el". 


Acestea grăindu-le ei cu mine, am simţit un miros plăcut ca de nişte tămâie 
aleasă şi de aromate de mult preţ şi m-am minunat, pentru că niciodată n-am 
simţit undeva un miros ca acela. Am întrebat de unde vine o mirosire aşa de 
plăcută? Iar ei au zis: "Îngerul Domnului se apropie cu Preacuratele Taine ale lui 
Hristos!" Deci, stând noi la rugăciune, am început a cânta şi a prea mări pe 
Hristos Împăratul, Dumnezeul nostru. 


Şi iată, o lumină prea luminată din cer ne-a strălucit, şi am văzut îngerul Dom- 
nului pogorându-se de sus şi strălucind ca un fulger şi am căzut cu faţa la 
pământ de frică, iar ei m-au ridicat, poruncindu-mi să nu mă tem. Am văzut pe 
îngerul lui Dumnezeu stând în faţa noastră, în chip de tânăr prea luminos, a cărui 
frumuseţe nu se poate spune, ţinând în mâini Sfântul Potir cu dumnezeiasca 
Împărtăşanie. Deci, aceşti sfinţi robi ai lui Dumnezeu, s-au apropiat unul câte 
unul şi s-au împărtăşit. După aceea, m-am apropiat şi eu păcătosul şi nevred- 
nicul, cu mult cutremur şi cu spaimă; deci, cu negrăită bucurie m-am învred- 
nicit a mă împărtăşi din mâinile îngerului cu Preacuratele Taine ale lui Hristos. 


Pe când mă împărtăşeam, am auzit pe înger grăind: "Trupul şi Sângele Domnu- 
lui lisus, Dumnezeul nostru, să fie în voi hrană nestricăcioasă, veselie neîncetată 
şi viaţă veşnică". Iar noi am răspuns: "Amin". Apoi, după Sfânta Împărtăşanie, 
am fost binecuvântaţi de acel prea slăvit înger, iar îngerul s-a suit la cer înaintea 
ochilor noştri. Noi atunci, căzând, ne-am închinat lui Dumnezeu, mulţumindu-l 
pentru un dar atât de mare al Lui. Şi s-a făcut bucurie mare în inimile noastre, iar 
mie mi se părea că nu sunt pe pământ, ci în cer, şi în acea mare bucurie 
duhovnicească am rămas ca într-o uimire. 


După aceasta, acei sfinţi robi ai lui Dumnezeu, aducând poame, au pus înainte 
şi, şezând, am gustat. Trecând ziua sâmbetei şi sosind noaptea, am petrecut-o 
fără de somn în cântarea de psalmi şi în prea mărirea lui Dumnezeu. A doua zi, 
Duminică, iarăşi ne-am învrednicit aceluiaşi dar dumnezeiesc ca şi sâmbătă; 
pentru că acelaşi înger al lui Dumnezeu, venind cu aceeaşi rânduială şi chip, ne- 
a împărtăşit şi a umplut inimile noastre de foarte mare bucurie. Eu luând puţină 
îndrăzneală, am rugat pe îngerul lui Dumnezeu, să-mi poruncească, ca să fiu în 
locul acela cu sfinţii robi ai lui Dumnezeu până la sfârşitul meu. Însă el mi-a zis: 
"Nu este cu plăcere lui Dumnezeu să viețuieşti aici, ci îți porunceşte, ca, fără 
zăbavă, să te duci în Egipt şi să povesteşti tuturor fraţilor cele ce ai văzut în 
pustie şi ai auzit, ca şi aceia să se sârguiască a primi viaţa cea bună şi a plăcea 
Stăpânului Hristos. Să propovăduieşti mai ales viaţa sfântă şi fericitul sfârşit al 
Cuviosului Onufrie, pe care l-ai îngropat în piatră şi să spui fraţilor toate cele ce 
al auzit din gura lui. Fericit eşti şi tu că te-ai învrednicit a vedea şi a auzi cele 
atât de minunate şi prea slăvite minuni ale lui Dumnezeu, care se săvârşesc 
asupra sfinţilor Lui în această pustie. Nădăjduieşte-te spre Domnul, căci şi pe 
tine te va număra în viaţa ce va să fie cu aceşti sfinți, pe care i-ai văzut şi cu care 
ai vorbit. Deci, acum mergi în calea ta şi pacea lui Dumnezeu să fie cu tine!" 


Îngerul, zicând acestea, s-a suit la ceruri, iar eu atât m-am umplut de spaimă şi 
de întristare din vorbele lui, încât n-a rămas în mine puterea mea, ci am căzut la 
pământ ca şi cum eram în afară de mine. Atunci, ridicându-mă sfinți lui 
Dumnezeu, mă mângâiau şi, punându-mi dinainte poame, am gustat şi am 
mulțumit lui Dumnezeu. După aceasta, sărutând pe sfinți, am pornit pe calea 


mea; iar aceia, dându-mi poame ca să am pe cale, m-au petrecut ca la cinci 
stadii. Deci, i-am rugat să-mi spună numele lor şi mi-au spus: Cel dintâi, loan; al 
doilea, Andrei; al treilea, Eraclie şi al patrulea, Teofil. Ei mi-au poruncit să le 
spun numele fraților ca să-i pomenească, iar eu m-am rugat lor să mă 
pomenească în rugăciunile lor. Deci, sărutându-ne în Domnul, ne-am despărțit. 
Aceia s-au întors la locul lor, iar eu m-am dus pe cale spre Egipt. 


Trecând pustia, mă mâhneam şi mă bucuram. Mă mâhneam, pentru că m-am 
lipsit de vederea feţei şi de vorbele cele dulci ale celor atât de plăcuţi lui 
Dumnezeu, cărora nu este vrednică toată lumea; dar mă bucuram, fiindcă m-am 
învrednicit de binecuvântarea lor, de vederea îngerească şi de dumnezeiasca 
Împărtăşanie ce am primit-o din mâinile îngereşti. 

Mergând trei zile, m-am apropiat de un schit şi am aflat acolo doi fraţi petrecând 
în linişte. Deci, m-am odihnit la ei zece zile şi le-am spus lor toate cele ce mi s- 
au întâmplat în pustie, văzute şi auzite. Fi, ascultându-mă cu multă umilinţă şi 
bucurie, mi-au zis: "Cu adevărat, părinte Pafnutie, de mare dar te-ai învrednicit 
de la Dumnezeu, pentru că te-ai învrednicit să vezi pe atâţia sfinți ai Lui". 


Acei doi fraţi erau îmbunătăţiţi, iubind pe Dumnezeu din toată inima, şi au scris 
toate cele ce au auzit din gura mea. Deci, sărutându-i, m-am dus la mănăstirea 
mea, iar ei au purtat cartea povestirilor mele pe la toţi sfinţi părinți şi frați din 
schit. Aceia, citind-o şi ascultând-o, s-au umplut de mare folos şi au 
binecuvântat pe Dumnezeu, Care trimite mila Sa spre robii Săi. Apoi, ei au pus 
carte în biserică, ca toţi, cei ce vor, să o citească, fiind plină de zidire 
duhovnicească şi de gândire dumnezeiască. lar eu, cel mai mic rob, Pafnutie, 
învrednicindu-mă de mila lui Dumnezeu, Căruia nu sunt vrednic, cu gura şi cu 
scrisul, vestesc la toți acestea, care mi s-au poruncit să le vestesc întru slava lui 
Dumnezeu şi spre folosul celor ce îşi caută mântuirea sufletelor lor. 


Fie darul şi pacea Domnului nostru lisus Hristos cu voi, pentru rugăciunile 
plăcuţilor Lui, sfinților, cuvioşilor şi părinţilor noştri, acum şi pururea şi în vecii 
vecilor. Amin. 


Nota - Se cade a şti care este cuviosul Pafnutie, care a aflat pe cuviosul Onufrie, 
deoarece în Istoria Bisericească şi în Pateric se află mulți cu numele Pafnutie. 
Prea cuviosul Pafnutie, care a fost episcop în Tebaida cea de sus, ce este una din 
părțile Egiptului, este acela care a pătimit pentru Hristos, în vremea păgânului 
împărat Maximian al Romei şi căruia 1 s-a scos ochiul drept. După aceea, acesta 
pe vremea împărăției marelui Constantin, la întâiul Sinod a toată lumea, a fost în 
Niceea, când Sfinţii părinți au vrut să facă o lege, ca preoții mireni să nu aibă 
femei, el s-a sculat în mijlocul sinodului, a strigat cu glas mare: "Să nu puneţi 


această sarcină grea şi acest jug greu asupra slujitorilor bisericeşti”. Deci, 
Sfântul Pafnutie s-a împotrivit foarte mult la această dorință a Sfinților Părinţi, 
cu toate că el singur era păzitor al fecioriei din pântecele maicii sale şi nimeni n- 
a răspuns ceva împotriva cuvintelor lui, lăsându-se acel lucru la învoirea 
fiecăruia. De atunci şi până acum preoţii şi diaconii Bisericii Răsăritului sunt 
căsătoriţi. 


Despre acesta scriu istoricii greci: Socrat, cartea 1, cap. 18: Sozomen, cartea 1, 
cap. 22 şi Nichifor, cartea VIII, cap. 19. 


Este de mirare cu adevărat, cum un bărbat ca Pafnutie, atât de plăcut lui 
Dumnezeu, care va pătimi pentru Hristos şi care a luat parte la întâiul Sinod a 
toată lumea, deşi a fost cel din urmă dintre Sfinţi Părinţi, a întărit după lege 
căsătoria preoţilor şi diaconilor mireni; este de mirare că nu se cinsteşte în 
Biserică cu pomenire, precum se cinstesc ceilalți părinţi sfinţi. 


Acest cuvios Pafnutie se pomeneşte în Prolog în 25 de zile ale lunii noiembrie, 
cum a scăpat pe nişte tâlhari. 


In 9 martie se pomeneşte, tot în Prolog, de acest Sfânt Pafnutie, cum că s-a rugat 
lui Dumnezeu să-i spună lui cu cine este asemenea şi a luat înştiinţare ca el este 
asemenea cu mai marele satului. Şi iarăşi, în aceeaşi lună, în 27 de zile, cuvântul 


spune că este asemenea cu un om fluierător. Acesta este cel care a aflat pe 
Sfântul Onufrie, după cum se dovedeşte dintr-un pateric vechi grecesc scris de 
mână. 


(Vieţile Sfinţilor - Viaţa Sfântului şi prea cuviosului Onufrie cel mare) 


